Diari Oficial de la Generalitat Valenciana


Sumari del DOGV 6694, del 18-01-2012 (2012/184)

Informació pública de l'Acord del Ple de l'Ajuntament, de 21 de desembre de 2011, sobre l'aprovació provisional de la modificació puntual número 2 del Projecte de Delimitació del Sòl Urbà de la Pobla de Benifassà, modificació normativa cobert (terrasses).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/184


Data del document
:   27-12-2011

Organisme emissor
:   Ajuntament de la Pobla de Benifassà

Tipus de document
:   Anunci

Descriptors 

:   * Pobla de Benifassà, la
    * pla d'urbanisme
    * administració local

Informació pública de l'Acord del Ple de l'Ajuntament, de 21 de desembre de 2011, sobre l'aprovació provisional de la modificació puntual número 2 del Projecte de Delimitació del Sòl Urbà de la Pobla de Benifassà, modificació normativa cobert (terrasses). [2012/184]  
Es fa públic el següent Acord adoptat pel Ple de l'Ajuntament de la Pobla de Benifassà, el passat 21 de desembre de 2011, als efectes que s'hi indiquen:  
Aprovació, si és procedent, de la modificació puntual número 2 del Projecte de Delimitació del Sòl Urbà de la Pobla de Benifassà. Modificació normativa cobert (terrasses).  
El document de planejament vigent al municipi de la Pobla de Benifassà i que regix l'activitat urbanística és el Projecte de Delimitació del Sòl Urbà, aprovat definitivament per la Comissió Territorial d'Urbanisme de Castelló el 31 de gener de 1989. Des de l'aprovació definitiva de l'esmentat planejament vigent, s'ha vist la necessitat d'adaptar-lo a les circumstàncies existents que no van ser previstes en el document vigent.  
La present modificació tracta d'adequar la problemàtica existent en allò que s'ha reglamentat per a les cobertes en l'actual normativa urbanística vigent en els cascos urbans de la Pobla de Benifassà. Actualment, el planejament vigent d'este municipi preveu que les cobertes siguen inclinades amb un pendent no inferior al 25% i no superior al 45% amb teula àrab o ceràmica que done una aparença, textura i color semblant a la teula àrab tradicional, sense elevar-se en cap cas més de 3,5 metres sobre l'altura reguladora màxima. Esta reglamentació no ha tingut en compte les característiques arquitectòniques de les cobertes de nombrosos edificis existents amb anterioritat a l'aprovació de l'esmentat planejament, compostes en un percentatge de la seua superfície per terrasses planes accessibles.  
En conseqüència amb l'anterior, el tècnic Carlos Rubio Rubio ha preparat una memòria que justifica i proposa modificar degudament la regulació de les cobertes prevista en l'article 36 de l'esmentat Projecte de Delimitació del Sòl Urbà.   
El Ple considera oportuna esta modificació ja que ajuda a aclarir la regulació de les cobertes de manera que existisquen menys equívocs respecte d'això.  
I així el Ple, amb la deliberació prèvia i per unanimitat dels presents que suposen majoria absoluta exigida legalment, acorden:  
  
Primer  
Aprovar provisionalment la modificació puntual número 2 del Projecte de Delimitació del Sòl Urbà de la Pobla de Benifassà de 1989 i vigent, de manera que, d'acord amb l'esmentada memòria tècnica, l'article 36 de l'esmentat document quede redactat, literalment, com es diu tot seguit:  
«Article 36. Cobertes  
Les cobertes seran inclinades de teula àrab, o ceràmica que done una aparença, textura i color semblant a la teula àrab tradicional; en proporció superior al 60% de la seua superfície; la resta es podrà tractar com coberta plana amb paviment de taulellet.  
Els pendents de les cobertes inclinades seran no inferiors al 25% i no superiors al 45%. En cap cas, els careners de la teulada, s'elevaran més de 3,5 metres, sobre l'altura màxima reguladora».  
  
Segon  
Exposar al públic per 31 dies hàbils este acord per mitjà d'una publicació al tauler d'anuncis municipal, en el Butlletí Oficial de la Província de Castelló, en el Diari Oficial de la Comunitat Valenciana i en un periòdic provincial d'àmplia difusió perquè els interessats, si és el cas, puguen presentar les observacions, al·legacions o reclamacions que consideren oportunes contra este acord.  
  
Tercer  
En cas de no presentar-se observacions, al·legacions o reclamacions en este termini, este acord s'entendrà com automàticament definitiu i entrarà en vigor.  
En cas que es presenten observacions, al·legacions o reclamacions, les estudiarà el Ple, el qual resoldrà definitivament sobre la seua aprovació i entrada en vigor.  
  
Quart  
Una vegada, si és el cas, aprovada l'esmentada modificació, es donarà compte a la Generalitat Valenciana perquè conste i tinga els efectes oportuns».  
  
La Pobla de Benifassà, 27 de desembre de 2011.- L'alcalde: Víctor Gargallo Bel.